# Medicina Gràfica

Medicina Gràfica fa referència a l'ús dels còmics com a eina per a l'educació sanitària i en la formació per a pacients. Aquest moviment és derivat del moviment internacional Graphic Medicine.

## Història del moviment de Medicina Gràfica

El terme va ser encunyat pel metge i autor de còmic Ian Williams per a descriure el punt de "la intersecció entre el mitjà dels còmics i el discurs de l'atenció mèdica". Els còmics són un mitjà atractiu, accessible i poderós per a presentar narracions sobre patologies i les vivències associades a aquestes. Encara que el moviment es troba encara en els seus inicis, diverses revistes acadèmiques han publicat articles centrats en medicina gràfica com ara Journal of the Medical Humanities and Literature and Medicine o Technical Communications Quarterly, que l'any 2020 va publicar un número especial sobre còmics i narrativa gràfica. Aquest número incloïa una categoria d'articles de recerca que examinaven la comunicació gràfica en salut.
El lloc web de Graphic Medicine va ser creat l'any 2007 pel mateix Ian Williams, mentre preparava els seus estudis de doctorat. Durant aquest procés va trobar els treballs de Susan M. Squier, “Beyond nescience: the intersectional insights of health humanities” i “So Long as They Grow Out of It: Comics, The Discourse of Developmental Normalcy, and Disability."
En 2014, la Biblioteca del districte de Ypsilanti (Ypsilanti, Míchigan) va rebre la primera subvenció per al creixement de novel·les gràfiques Will Eisner de l'Associació Americana de Biblioteques per la seva proposta de crear una col·lecció de narratives de medicina gràfica.
En 2015 la Universitat Estatal de Pennsilvania va publicar The Graphic Medicine Manifesto. Aquest va ser el volum inaugural de la sèrie de Medicina Gràfica en curs en Penn State University Press, coeditat per Susan M. Squier i Ian Williams.
En 2018, la Biblioteca Nacional de Medicina dels Estats Units va crear una exposició, Graphic Medicine: Ill-Conceived and Well Drawn! que està disponible en línia, i que es va exposant en diferents entitats dels Estats Units.
La revista científica Annals of Internal Medicine dedica actualment una secció en exclusiva a la Medicina Gràfica anomenada: Annals of Graphic Medicine
Des de 2016 la revista JAMA publica cada any un article amb les dues millors publicacions de medicina gràfica de l'any. L'edició de 2023 va incloure els guanyadors del Graphic Medicine International Collective Awards.

## Moviment Medicina Gràfica en espanyol

El moviment Medicina Gràfica en espanyol neix l'any 2017 de la mà de Mónica Lalanda. En els seus inicis, el moviment es trobava focalitzat en el blog de Medicina Gràfica i les seves xarxes, aquest s'ha anat ampliant amb la realització de congressos de Medicina Gràfica, amb dues edicions celebrades en 2018 i 2019 i múltiples xerrades i esdeveniments de divulgació sobre medicina i còmic com Coruña Gràfica.
La Universitat Internacional d'Andalusia ofereix un màster de Medicina Gràfica
Des de la seva creació el grup de Medicina Gràfica en espanyol ha augmentat el número dels seus components:

## Medicina Gràfica a les biblioteques

A més a més del fons de la Biblioteca Nacional de Medicina dels Estats Units, actualment, són diverses les biblioteques universitàries que incorporen la Medicina Gràfica al seu fons.
A Catalunya trobem el CRAI Biblioteca del Campus de Bellvitge de la Universitat de Barcelona, que des del 2018 té una col·lecció de medicina gràfica.
A Aragó, la Biblioteca Biomèdica de la Universitat de Saragossa disposa també d'un fons de medicina gràfica.
La Universitat Complutense de Madrid disposa d'una selecció de còmics a la seva Biblioteca d'Infermeria, Fisioteràpia i Podologia.

## Obres notables

* Bad Doctor - Ian Williams; ISBN 978-0271067544 (Saludar-te Edicions: edició en Espanyol ISBN 978-8412134704)
* Stitches - David Small; ISBN 978-0393338966
* Con-ciencia Médica - Mónica Lalanda; ISBN 978-8416624508
* Píldoras Azules - Frederick Peeters; ISBN 9788190624138
* Una posibilidad entre mil - Cristina Durán i Miguel Ángel Giner; ISBN 8496722899
* La máquina de Efrén - Cristina Durán i Miguel Ángel Giner; ISBN 8496722457
* Arrugues - Paco Roca; ISBN 8496815390
* Epilèptic - David B. ; ISBN 8416131481
* Efectes Secundaris - Diversos Autors; ISBN 978-8418215933
* Cara o Creu: Convivint amb un trastorn mental - Lou Lubie; ISBN 978-8467932164
* Neurocomic - Hana Roš i Matteo Farinella; ISBN 978-1907704703
* Forat Negre - Charles Burns; ISBN 978-8417442262
* El Club de les Bates Blanques - Yo, doctor; ISBN 8417001921
* L'Adopció - Zidrou i Arno Monim; ISBN 8412134729

## Referències

* ↑ «QUÉ ES MEDICINA GRÁFICA» (en castellà). medicina gráfica, 08-03-2017. [Consulta: 9 gener 2022].
* ↑ «Graphic Medicine | The interaction of comics & healthcare Graphic Medicine is a site that explores the interaction between the medium of comics and the discourse of healthcare. We are a community of academics, health carers, authors, artists, and fans of comics and medicine. The site is maintained by an editorial team under the direction of the Graphic Medicine International Collective.» (en anglès americà). Graphic Medicine. [Consulta: 9 gener 2022].
* ↑ «Medicina Gráfica» (en castellà). SaludArte Ediciones. [Consulta: 25 gener 2024].
* ↑ «What is "Graphic Medicine"?» (en anglès americà). Graphic Medicine. [Consulta: 9 gener 2022].
* ↑ «Hektoen International». web.archive.org, 27-03-2013. Arxivat de l'original el 27 de març de 2013. [Consulta: 9 gener 2022].
* ↑ Williams, Ian C. M. «Graphic medicine: comics as medical narrative» (en anglès). Medical Humanities, 38, 1, 01-06-2012, pàg. 21–27. DOI: 10.1136/medhum-2011-010093. ISSN: 1468-215X. PMID: 22282425 [Consulta: 9 gener 2022].
* ↑ Garrison-Joyner, Veronica; Caravella, Elizabeth «Lapses in Literacy: Cultural Accessibility in Graphic Health Communication». Technical Communication Quarterly, 29, 3, 02-07-2020, pàg. iii–xxv. DOI: 10.1080/10572252.2020.1768295. ISSN: 1057-2252 [Consulta: 9 gener 2022].
* ↑ Petersen, Emily January; Matheson, Breeanne «“Speaking so that We are Heard:” A Zulu Comic Book as Women’s Social Action in 1990s South Africa». Technical Communication Quarterly, 29, 3, 02-07-2020, pàg. 271–286. DOI: 10.1080/10572252.2020.1768290. ISSN: 1057-2252 [Consulta: 9 gener 2022].
* ↑ Squier, Susan Merrill. «Beyond Nescience: the intersectional insights of health humanities» (en anglès). Perspectives in Biology and Medicine, 50, 3, 2007, pàg. 334–347. DOI: 10.1353/pbm.2007.0039. ISSN: 1529-8795 [Consulta: 9 gener 2022].
* ↑ Squier, Susan M. «So Long as They Grow Out of It: Comics, The Discourse of Developmental Normalcy, and Disability» (en anglès). Journal of Medical Humanities, 29, 2, 01-06-2008, pàg. 71–88. DOI: 10.1007/s10912-008-9057-1. ISSN: 1573-3645 [Consulta: 9 gener 2022].
* ↑ «ALA Awards 2014 Will Eisner Graphic Novel Grants for Libraries» (en anglès). Publishers Weekly, 03-07-2014. [Consulta: 25 gener 2024].
* ↑ «Graphic Medicine Manifesto» (en anglès). Graphic Medicine International Collective, 15-05-2015. [Consulta: 25 gener 2024].
* ↑ «Graphic Medicine: Ill-Conceived and Well Drawn!» (en anglès). National Library of Medicine. [Consulta: 25 gener 2024].
* ↑ «Annals Graphic Medicine» (en anglès). Annals of Internal Medicine. [Consulta: 9 gener 2022].
* ↑ Green, Michael J.; Czerwiec, MK «Graphic Medicine: The Best of 2016». JAMA, 316(24), 27-02-2016, pàg. 2580-2581. PMID: 28027346.
* ↑ Green MJ, Wolf K. Best of Graphic Medicine-The 2023 Graphic Medicine International Collective Awards. JAMA. 2023 Dec 26;330(24):2323-2325. doi: 10.1001/jama.2023.24478. PMID: 38048083.
* ↑ «medicina gráfica» (en castellà). medicina gráfica. [Consulta: 9 gener 2022].
* ↑ «II Congreso Medicina Gráfica» (en castellà). II Congreso Medicina Gráfica. Arxivat de l'original el 2019-02-15. [Consulta: 9 gener 2022].
* ↑ «Actualidad y noticias del proyecto Coruña Gráfica, desarrollado por el Ayuntamiento de A Coruña para el censo de autores profesionales locales del sector gráfico de la ilustración, el cómic, el humor gráfico y la animación. Promoción de la creación y los servicios de autores coruñeses.» (en castellà). corunagrafica.com. [Consulta: 9 gener 2022].
* ↑ «Presentación de Master Propio Medicina Gráfica - Tebeosfera».
* ↑ Press, Europa. «La UNIA inaugura el primer máster en medicina gráfica de España». www.europapress.es, 15-01-2021. [Consulta: 9 gener 2022].
* ↑ Cayuela, Aurora Caparrós. «II Máster propio en Medicina gráfica» (en espanyol europeu). www.unia.es. Arxivat de l'original el 2022-01-09. [Consulta: 9 gener 2022].
* ↑ «QUIÉNES SOMOS» (en castellà). medicina gráfica, 13-04-2016. [Consulta: 9 gener 2022].
* ↑ «El CRAI Biblioteca del Campus Bellvitge inicia una col·lecció de medicina gràfica». CRAI Universitat de Barcelona, 13-04-2018. [Consulta: 26 gener 2024].
* ↑ «Nueva colección sobre Medicina Gráfica en la Biblioteca Biomédica» (en castellà). Universidad de Zaragoza, 15-09-2022. [Consulta: 26 gener 2024].
* ↑ «Medicina Gráfica - Cómics en Ciencias de la Salud» (en castellà). Biblioteca de Enfermería, Fisioterapia y Podología. Universidad Complutense de Madrid. [Consulta: 26 gener 2024].